അലാസ്കയില് ഭൂകന്പം സുനാമി മുന്നറിയിപ്പ് പെരിവല് യുഎസ്: അലാസ്കയിലെ ദക്ഷിണതീരത്തുണ്ടായ ശക്തമായ ഭൂകന്പത്തെത്തുടര്ന്ന് സുനാമി മുന്നറിയിപ്പു നല്കി. ആളുകളെ സുരക്ഷിത സ്ഥാനത്തേക്കു മാറ്റിപ്പാര്പ്പിച്ചു. റിക്ടര്സ്കെയിലില് 8.2 തീവ്രത രേഖപ്പെടുത്തിയ ഭൂകന്പകം ബുധനാഴ്ച രാത്രി 8.15 ആണ് ഉണ്ടായത്. സമുദ്രനിരപ്പില്നിന്ന് 46 കിലോമീറ്റര് സമുദ്രത്തിനടിയിലാണു ഭൂകന്പത്തിന്റെ പ്രഭവകേന്ദ്രമെന്നു യുഎസ് ജിയോളജിക്കല് സര്വേ അറിയിച്ചു. ശക്തമായ ഭൂകന്പത്തെത്തുടര്ന്ന് നിരവധി തുടര്ചലനങ്ങളുണ്ടായി. രാത്രിയില് ഭൂകന്പമുണ്ടായതിനാല് നാശനഷ്ടത്തിന്റെ കണക്ക് പുറത്തുവന്നിട്ടില്ല. പ്രിന്സ് വില്യം സൗണ്ടില്നിന്നു സമല്ഗാ ദ്വീപുവരെ 1,600 കിലോമീറ്റര് ദൂരത്തില് സുനാമി മുന്നറിയിപ്പ് നല്കി. ഒരടി വരെ ഉയരത്തിലുള്ള തിരകളേ ചില പ്രദേശങ്ങളില് ഉണ്ടായിട്ടുള്ളൂ എന്നതിനാല്, ചിലയിടങ്ങളില് സുനാമി മുന്നറിയിപ്പ് പിന്വലിച്ചു. ഓള്ഡ് ഹാര്ബറിലെയും ഹവായിയിലെയും സുനാമി മുന്നറിയിപ്പ് പിന്വലിച്ചിട്ടുണ്ട്. മ്യാന്മറില് ഭൂചലനം മായി തായ്ലന്ഡ്: വടക്കന് മ്യാന്മറില് വ്യാഴാഴ്ച റിക്ടര് സ്കെയിലില് 5.5 തീവ്രത രേഖപ്പെടുത്തിയ ഭൂചലനമുണ്ടായി. മാന്ഡലേയില്നിന്ന് 46 കിലോമീറ്റര് വടക്കുകിഴക്കു മാറി ഷവീബോയിലാണു ഭൂചലനമുണ്ടായത്. ഭൂമിയുടെ ഉപരിതലത്തില്നിന്നു പത്തുകിലോമീറ്റര് ഉള്ളിലാണു പ്രഭവകേന്ദ്രം. ഇത്തരത്തില് പ്രഭവകേന്ദ്രത്തിന്റെ ആഴം കുറഞ്ഞ ഭൂചലനങ്ങള് കൂടുതല് നാശനഷ്ടങ്ങളുണ്ടാക്കും. തായ്ലന്ഡിലും ഭൂകന്പം അനുഭവപ്പെട്ടതായി യുഎസ് ജിയോളജിക്കല് സര്വേ അറിയിച്ചു.നാശനഷ്ടത്തെക്കുറിച്ചുള്ള റിപ്പോര്ട്ടുകള് പുറത്തുവന്നിട്ടില്ല.